Ved UNM var det 34 674 studenter og 1 411 vitenskapelig ansatte i 2006. For skoleåret 2010/2011 er skolepengene US$ 6 899 for studenter folkeregistrert i New Mexico, mens det for studenter utenfor New Mexico samt internasjonale studenter er oppgitt å være US$ 18 691 . Universitetet tilbyr utdanning helt opp til Ph.D.-nivå. Universitetet tilbyr 215 forskjellige program, derav 94 bachelorprogram, 71 masterprogram og 37 doktorgradsprogram gjennom 12 ulike institutter. PrincetonReview utnevnte University of New Mexico blant de 311 mest miljøvennlige universitetene i USA i sin "Guide to 311 Green Colleges".